દેશની સૌથી પ્રીમિયમ ટ્રેન 'તેજસ' જૂનથી મુંબઈ-ગોવા વચ્ચે દોડતી થશે | Comfort On Wheels For Mumbai Goa Train Travellers From June - India News | I Am Gujarat
Gujarati News India દેશની સૌથી પ્રીમિયમ ટ્રેન 'તેજસ' જૂનથી મુંબઈ-ગોવા વચ્ચે દોડતી થશે
દેશની સૌથી પ્રીમિયમ ટ્રેન 'તેજસ' જૂનથી મુંબઈ-ગોવા વચ્ચે દોડતી થશે
Published: May 01, 2017 08:06 am IST
1/3દેશની સૌપ્રથમ પ્રીમિયમ ટ્રેન 'તેજસ' તૈયાર
નવી દિલ્હીઃ દેશની સૌપ્રથમ પ્રીમિયમ ટ્રેન 'તેજસ' તૈયાર થઈ ગઈ છે. આ ટ્રેન સૌપ્રથમ મુંબઈ અને ગોવા વચ્ચેના રૂટને ફાળવવામાં આવી છે, જે જૂનમાં દોડવા લાગશે. આ ટ્રેનના મુસાફરોને સેલિબ્રિટી શેફ દ્વારા તૈયાર થનારા મેન્યુ પ્રમાણે ભોજન મળશે. આ ઉપરાંત તેમને ચા-કોફી વેન્ડીંગ મશીન અને દરેક સીટ સાથે મનોરંજન માટે એલસીડી સ્ક્રીન જેવી સુવિધાઓ પણ મળશે.
2/3'તેજસ' ટ્રેનમાં હશે આવી ટેક્નોલોજી
મુંબઈ-ગોવા રૂટ પર જૂનમાં અત્યાધુનિક સુવિધાઓથી સજ્જ એક નવી પ્રીમિયર ટ્રેન તેજસ શરૂ કરવામાં આવશે. 20 ડબ્બા ધરાવતી તેજસ એક્સપ્રેસમાં ઓટોમેટિક દરવાજા હશે. હાલના સમયે ઓટોમેટિક દરવાજા માત્ર મેટ્રોમાં જ છે.
3/3ટ્રેનમાં મળશે આવી વિશેષ સુવિધાઓ
રેલવે મંત્રાલયના એક વરિષ્ઠ અધિકારીએ કહ્યું હતું કે તેજસ એક નવી પ્રીમિયર ક્લાસ ટ્રેન છે, જેમાં ચા, કોફી, વેન્ડીંગ મશીન, મેગેઝિન્સ, સ્નેક્સ ટેબલ સહિત અનેક સુવિધાઓ હશે. આ ઉપરાંત ટ્રેનમાં બાયોવેક્યુમ શૌચાલયો, ટોઈલેટ એંગેજમેન્ટ બોર્ડ, હેન્ડ ડ્રાયર, સેન્સરાઈઝ્ડ ટેપ, વાઈફાઈ સહિત વિશિષ્ટ સુવિધાઓ પણ હશે. અધિકારીએ કહ્યું હતું કે મનોરંજનના ઉદ્દેશથી લગાવવામાં આવેલા એલસીડી સ્ક્રીનનો ઉપયોગ મુસાફરોને સંબંધિત માહિતી અને સુરક્ષા નિર્દેશોના પ્રસાર માટે પણ કરવામાં આવશે.